مشتاق گزدر

مشتاق گزدر  (پیدائش: 1940ء - وفات: 15 نومبر، 2000ء) پاکستان سے تعلق رکھنے والے ممتاز فلمساز، مصنف، محقق اور آرٹس کونسل آف پاکستان کراچی کے سیکریٹری تھے۔ وہ دستاویزی فلمیں بنانے میں اختصاص رکھتے تھے۔

 حالات زندگی 
مشتاق گزدر 1940ء کوکراچی، برطانوی ہندوستان (موجودہ پاکستان) میں پیدا ہوئے۔ وہ دستاویزی فلمیں بنانے میں اختصاص رکھتے تھے اور انھوں نے 175 سے زیادہ مختصر فلمیں، دستاویزی فلمیں اور نیوز ریلز بنائی تھیں۔ انھوں نے طویل دورانیے کا ایک کھیل گرہستن اور ایک ڈراما سیریل آنسوؤں کا سمندر بھی بنایا تھا۔ انھوں نے متعدد قومی اور بین الاقوامی اعزازات بھی حاصل کیے تھے جن میں نگار پبلک فلم ایوارڈ،فن لینڈ کا ٹیمپیرے انٹرنیشنل فلم فیسٹیول کا گرانڈ پرکس ایوارڈ اور 14 اگست، 1990ء کو عطا کیا جانے والا صدارتی اعزاز برائے حسن کارکردگی شامل تھا۔ص 866، پاکستان کرونیکل، عقیل عباس جعفری، ورثہ / فضلی سنز، کراچی، 2010ء۔

وہ پاکستانی فلمی صنعت کی تاریخ پاکستان سنیما (1947ء تا1977ء) کے مصنف تھے اور زندگی کے آخری ایام میں آرٹس کونسل آف پاکستان کراچی کے سیکریٹری کے عہدے پر فائز تھے۔

 وفات 
مشتاق گزدر 15 نومبر، 2000ء کو کراچی، پاکستان میں وفات پا گئے۔

 حوالہ جات 

زمرہ:1940ء کی پیدائشیں
زمرہ:2000ء کی وفیات
زمرہ:پاکستانی فلم ہدایت کار
زمرہ:پاکستانی فلمساز
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی مصنفین
زمرہ:جامعہ کراچی کے فضلا
زمرہ:کراچی کی شخصیات
زمرہ:نگار اعزاز جیتنے والی شخصیات
زمرہ:تمغائے حسن کارکردگی وصول کنندگان
زمرہ:مہاجر شخصیات
زمرہ:کراچی کے فلم ہدایت کار
زمرہ:پاکستانی سینماٹوگرافر